Ο πρώτος και πιο καταστροφικός από τους **σεισμούς Ιράν-Τουρκίας** **του 2020** σημειώθηκε στις 23 Φεβρουαρίου, κοντά στο Χόι του βορειοδυτικού Ιράν, κοντά στα σύνορα με την Τουρκία, οδηγώντας στον θάνατο εννέα ατόμων στο Μπασκάλε της περιοχής Βαν.  Ο σεισμός σημειώθηκε στις 9:23 π.μ τοπική ώρα (05:53 Συντονισμένη Παγκόσμια Ώρα) με μέγεθος 5,8 Mw σε βάθος 6 χιλιομέτρων  και το επίκεντρο ήταν η περιοχή Κοτούρ, σύμφωνα με το Σεισμολογικό Κέντρο του Ιράν (IRSC). Περίπου 10 ώρες αργότερα η ίδια περιοχή επλήγη από έναν ακόμη μεγάλο σεισμό 6,0 Mw.

Τεκτονικό υπόβαθρο
------------------

Το βορειοδυτικό Ιράν και η ανατολικότερη πλευρά της Τουρκίας βρίσκονται εντός της ζώνης πολύπλοκης δομής που σχετίζεται με τη συνεχιζόμενη σύγκρουση μεταξύ της αραβικής πλάκας και της ευρασιατικής πλάκας. Σε αυτό το τμήμα του ορίου η σύγκρουση είναι αρκετά καμπύλη και το ρήγμα ώσης κατά μήκος του μπροστινού τμήματος της ζώνης αναδίπλωσης και ώθησης συνοδεύεται από μια σειρά από ΒΔ προς ΝΑ ρήγματα κρούσης ολίσθησης, όπως είναι το βόρειο ρήγμα Tabriz και το ρήγμα Gailatu–Siah Chesh-meh–Khoy. Στο σύνολό του, το σύστημα ρηγμάτων είναι ενεργό και έχει συσχετιστεί με μια σειρά από καταστροφικούς σεισμούς.

Σεισμοί
-------

Ο πρώτος από τους πιο ισχυρούς σεισμούς είχε μέγεθος 5,8 Mw σε βάθος 10 χιλιομέτρων (ANSS), 5,8 Mw σε βάθος 8 χιλιομέτρων (KOERI),  ή 5,7 mbLg σε βάθος 6 χιλιομέτρων (Σεισμολογικό Κέντρο του Ιράν, IRSC).  Ακολούθησε λίγο περισσότερο από 10 ώρες αργότερα το δεύτερο συμβάν, το οποίο είχε μέγεθος 6,0 Mw σε βάθος 10 χιλιομέτρων (ANSS), 5,8 Mw σε βάθος 5 χιλιομέτρων (KOERI),  ή 5,9 mbLg σε βάθος 12 χιλιομέτρων (IRSC).

Υλικές ζημιές
-------------

Η περιοχή η οποία υπέστη τις σοβαρότερες υλικές ζημιές εκτείνεται από την τουρκική πόλη Βαν στα δυτικά μέχρι το Χόι στο Ιράν στα ανατολικά. Περισσότερα από 1.000 κτήρια καταστράφηκαν στην Τουρκία,  ενώ πολλά άλλα κτήρια υπέστησαν υλικές ζημιές σε ένα σύνολο 43 πληγέντων χωριών στο Ιράν.  Το τουρκικό υπουργείο Υγείας ανέφερε ότι εννέα άτομα έχασαν τη ζωή τους, τέσσερα από τα οποία ήταν παιδιά,  και άλλα 66 τραυματίστηκαν.  Στο Ιράν, τραυματίστηκαν 75 άτομα.  Δεν έχουν αναφερθεί περαιτέρω θύματα στην Τουρκία μετά τον σεισμό μεγέθους 6,0 Mw.  Ο αριθμός των νεκρών ανέβηκε στους 10, όταν ένας έφηβος εξέπνευσε αργότερα ενώ νοσηλευόταν στο νοσοκομείο.

Παραπομπές
----------

1. ↑  «Several dead in Turkish province bordering Iran after earthquake» (στα Αγγλικά). Aljazeera. 9 Φεβρουαρίου 1998. Ανακτήθηκε στις 23 Φεβρουαρίου 2020.
2. ↑  Burak Bir (23 Φεβρουαρίου 2020). «5.7-magnitude earthquake strikes northwestern Iran» (στα Αγγλικά). Anadolu Agency. Ανακτήθηκε στις 23 Φεβρουαρίου 2020.
3. ↑  Karakhanian, A.S.; Trifonov, V.G.; Philip, H.; Avagyan, A.; Hessami, K.; Jamali, F.; Bayraktutan, M.S.; Bagdassarian, H. *και άλλοι*. (2004). «Active faulting and natural hazards in Armenia, eastern Turkey and northwestern Iran». *Tectonophysics* **380** (3–4): 189–219. doi:10.1016/j.tecto.2003.09.020. Bibcode: 2004Tectp.380..189K.
4. ↑  Kandilli Observatory and Earthquake Research Institute (23 Φεβρουαρίου 2020). «23 ŞUBAT 2020 TÜRKİYE-İRAN SINIR BÖLGESİ DEPREMİ» (PDF) (στα Τουρκικά). Ανακτήθηκε στις 24 Φεβρουαρίου 2020.
5. ↑  Iranian Seismological Center. «Magnitude 5.7, West Azarbaijan Province Sunday, February 23, 2020 at 05:52:59 (UTC)». Αρχειοθετήθηκε από το πρωτότυπο στις 27 Φεβρουαρίου 2020. Ανακτήθηκε στις 24 Φεβρουαρίου 2020.
6. ↑  Kandilli Observatory and Earthquake Research Institute. «Ozet-Sum» (στα Τουρκικά). Ανακτήθηκε στις 24 Φεβρουαρίου 2020.
7. ↑  Iranian Seismological Center. «Magnitude 5.9, West Azarbaijan Province Sunday, February 23, 2020 at 16:00:26 (UTC)». Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 24 Φεβρουαρίου 2020.
8. ↑  Ng, Kate (23 February 2020). «Turkey earthquake: Nine killed as 5.7-magnitude quake strikes near Iran border». *Independent*.. Ανακτήθηκε στις 23 February 2020.
9. 1 2  Daily Sabah (23 February 2020). «9 killed in magnitude 5.9 earthquake near Turkey-Iran border».. Ανακτήθηκε στις 23 February 2020.
10. ↑   *694 buildings severely damaged in Van after earthquake: Minister*, ανακτήθηκε στις 2020-02-25
11. ↑   *İran-Hoy'da Türkiye Sınırı Yakınlarında Meydana Gelen Deprem Hakkında (BASIN DUYURUSU-3)*, ανακτήθηκε στις 2020-03-01
12. ↑  Bir, Burak· Aksut, Fahri· Aydin, Havva Kara (24 Φεβρουαρίου 2020). «9 dead in eastern Turkey after earthquake; 2nd earthquake hits northwestern Iran same day, but no further casualties reported in Turkey». *Anadolu Agency*. Αρχειοθετήθηκε από το πρωτότυπο στις 24 Φεβρουαρίου 2020. Ανακτήθηκε στις 24 Φεβρουαρίου 2020.
13. ↑  «İran'daki deprem Van'ı vurdu! Can kaybı yükseldi...». *Milliyet* (στα Τουρκικά). Ανακτήθηκε στις 27 Φεβρουαρίου 2020.